Gedagte vir die dag: Skakel die masjiene af | Maroela Media
Het jy dalk ook iemand anders se sonde aan 'n lewensondersteuningstelsel gekoppel omdat dit vir jou moeilik is om te vergewe? Dan is dit tyd dat jy vir God sê dat jy hulle nou gaan afskakel. Klik. Dit sal lelik-seer uit jou hart val. Leef dan volgens die wete dat jy vry is. Jy het dit laat vaar. Niemand skuld jou nie.
Jy het die oortreders aan die God van oral-en-altyd-geregtigheid oorgegee. Sy genade in jou lewe was beslis al só uitsonderlik dat dit ondenkbaar is om dit van iemand anders te weerhou.
Maar jy sal moet dapper wees om só te vergewe, want as jy ernstig daaroor is om jou hart skoon te maak, sal God jou by jou voorneme hou. Hy sal hartkloppings begin, wat jou op 'n pragtige manier ontsenu en van jou sonde oortuig, want Hy verlang daarna dat jy vry moet wees.
Wie kan jy vandag vryspreek?
Here, dis so moeilik, maar ek wil hierdie persoon vryspreek. Ek kan nie langer die gewig van hierdie persoon in my hart saamdra nie. Ek gee hom/haar aan U oor. Amen
ToekomsVenster: Protes … en stilte
SkoonmaSeTong · 2 jaar gelede
Hoe maak mens met 'n giftige familielid… iemand wat altyd negatief is en NET kla? Om te praat daaroor help NIKS, sy hou net aan en niks is goed genoeg nie. En dis ook nie iemand wat mens werklik net uit jou lewe kan ban nie. Maar die irritasie, woede en 'resentment' bly opbou. Want in my gedagtes, is die enigste plek waar ek kan baklei met haar.